Във връзка с постъпило уведомление с вх. № *ОВОС-1157/27.04.2023г. за „Изменение на ОУП на община Марица, касаещо частично изменение на зона 341-Ок в структурна единица Жм, (Жилищна структурна единица/зона), включваща имот с идентификатор № 35300.3.150 местност „Кичуковите“ по КК на с. Калековец, община Марица, област Пловдив“*, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Заявеното *„Изменение на ОУП на община Марица, касаещо частично изменение на зона 341-Ок в структурна единица Жм, (Жилищна структурна единица/зона), включваща имот с идентификатор № 35300.3.150 местност „Кичуковите“ по КК на с. Калековец, община Марица, област Пловдив“*, попада в обхвата на чл.2, ал.2, т.1 и т.3 от *Наредба за условията и реда за извършване на екологична оценка на планове и програми* (Наредба за ЕО) и в тази връзка следва да бъде предмет на процедура по преценяване **необходимостта от извършване на екологична оценка /ЕО/.**

**ІІ.** Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ЕО ще бъде извършена и преценка за вероятната степен на отрицателно въздействие на плана върху предмета и целите на опазване на най-близката защитена зона от Европейската екологична мрежа „НАТУРА 2000“- BG0000429 „Река Стряма“.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-1157-1/03.05.2023г.